钦定古今图书集成/明伦汇编/官常典/第440卷 > 册府元龟 > 《立功》
## 钦定古今图书集成/明伦汇编/官常典/第440卷 > 册府元龟 > 《立功》

夫受命于朝，受脤于社，推毂以遣，凿门而出，“衽金革
而不厌，听鼙鼓而忘身者，将帅之事也。”盖五材并设，
未尝去兵；四征弗庭，于是用武。自三、五之世，乃有威
让之训，原野之罚焉。春秋、战国，革车交骛，故其握戎，
著攻城略地之绩，成斩将搴旗之效者，比比有之。楚、
汉竞逐，勋策可举。繇是之后，或内平乱略，外攘夷寇，
奉辞以讨有罪励兵而翦勍敌乃能戡夷凶丑谧清
边圉卤获之数无等追北之威靡亢辟疆以益地平
国而吊民纪功于竹帛称伐于钟鼎斯可谓折冲之
虎臣殿邦之良帅者也。